Catalunya és un territori vertebrat amb infraestructures digitals i ciutats intel·ligents.
L'arribada de la fibra òptica de la Generalitat a tots els municipis permet connectar les infraestructures i serveis públics d'arreu del país, facilitar el desplegament de nous serveis, la creació de nous operadors locals i també impulsar el desplegament de la xarxa 5G.
Amb l'accés a la fibra òptica, el Govern garanteix la cohesió territorial, la igualtat d'oportunitats arreu del país, l'impuls del teixit econòmic arreu del territori i el foment del progrés econòmic i social.
A banda de la connexió de les capitals de comarca el 2020 i d'aquests municipis en una primera fase, el Govern treballa també per garantir l'accés a tots els municipis del país.
El Govern ha aprovat la licitació de les obres que permetran finalitzar el desplegament de la xarxa de fibra òptica de la Generalitat al conjunt de les capitals de comarca.
Aquests treballs es sumaran als que també s'executaran a través de la concessionària de la infraestructura, Xarxa Oberta de Catalunya.
Un cop enllestides les obres, tindran un impacte directe per a més de 208.000 habitants que viuen a les capitals de comarca catalanes.
D'aquesta manera, s'assolirà la xifra de 6,4 milions d'habitats amb connexió, el que suposa el 84% de la població de Catalunya.
El Govern accelera el desplegament de la xarxa de fibra òptica al territori amb l'encàrrec de 57 milions d'euros més, fins el 2021
Aquesta inversió se suma als 13'5 milions d'euros que ja s'estan executant per connectar les capitals de comarca.
En total, el Govern dedica 70'5 milions d'euros només en aquesta legislatura per desplegar la xarxa de fibra òptica de nova generació a Catalunya.
Una vegada acabades les obres, al 2021, un 90% de la població de Catalunya quedarà coberta amb la xarxa de fibra òptica de la Generalitat.
Ara mateix, s'estan ja executant els trams per connectar la totalitat de les capitals de comarca.
D'aquesta manera, s'haurà complert el compromís de tenir totes les comarques connectades aquest 2020.
En total, més de 6.000 quilòmetres de fibra que garantiran la connectivitat, l'equilibri territorial i la cohesió social a tot el país.
Els propers trams previstos són els següents:
El projecte del Govern d'articular una xarxa de fibra òptica neutra, oberta i amb una tarifació pels serveis de connectivitat independent de la distància, ha demostrat la seva efectivitat per fomentar el desplegament de xarxes finalistes per part dels operadors.
Gairebé la totalitat dels municipis que disposen de xarxa de fibra òptica de la Generalitat, tenen demanda per part d'operadors privats.
A banda de la connexió de les capitals de comarca el 2020 i els municipis al seu pas, està previst que la fibra òptica pública arribi a tots els municipis catalans l'any 2023.
Per fer-ho possible, el Govern de la Generalitat està teixint acords amb les administracions locals d'arreu del país perquè la fibra òptica es pugui desplegar a través d'infraestructures titularitat dels ens locals.
La Generalitat i les quatre diputacions de Catalunya van signar el Compromís nacional per al desplegament de la fibra òptica segons el qual el Govern i les quatre diputacions desplegaran 4.260 quilòmetres més de xarxa fins al 2023.
El projecte d'extensió de la xarxa de fibra òptica de la Generalitat de Catalunya està cofinançat pels Fons Europeus de Desenvolupament Regional de la Unió Europea en el marc del Programa Operatiu FEDER de Catalunya 2014-2020.